**REFERAT AF BESTYRELSESMØDE DEN 30. MARTS 2023.**

**Til stede: Charlotte Frederiksen, Robert Melander, Morten Petersen, Ole Petersen,**

**Randi Petersen, H. C. Ras­mus­sen samt administrator Jørn Frydenlund.**

**Afbud: Joan Markmann.**

**DAGSORDEN:**

1. **JØRN FRYDENLUND, *ADMINISTRATOR.***
2. **GENNEMGANG AF ØKONOMI OG BUDGET**
3. Bestyrelsen har gennemgået den foregående måneds posteringer i banken ud fra de konto­udtog, som administrator havde sendt til mødet, kontrolleret dem ved opslag i Netbank, samt afstemt dem til opdateret drifts- og likviditetsbudget og har ingen bemærkninger hertil.
4. Bestyrelsen har konstateret, at foreningens konti pr. 27.3.2023 udviser følgende saldi:

Driftskonto nr. 7451-2333351 kr. 456.178,01

Deponeringskonto nr. 7451-2333408 kr. 753.104,35

Vedligeholdelseskonto nr. 7451-2333394 kr. 12.478,12

1. Bestyrelsen og administrator vur­derer, at foreningens økonomi fortsat ser positiv ud.
2. **NYT DRIFTSBUDGET**

Administrator havde til mødet udarbejdet en ny model for den løbende opfølgning på foreningens driftsbudget, så dette nu har samme opstilling som i årsrapporten. Hensigten er at sikre, at besty­rel­sen i endnu højere grad kan følge udviklingen, da det herved er gjort lettere at sammenligne tallene.

1. **SAMARBEJDE MED A/B HAVNEHAVEN I OM VEDLIGEHOLDELSESPLAN, VINTERBEKÆM­PELSE, PETANQUEBANE MM**

Som tidligere drøftet har bestyrelsen i begge foreninger besluttet, at det giver mening at udvide sam­arbejdet på en række områder. Formålet er blandt andet at sikre begge foreninger bed­re pri­ser på større vedligeholdelsesarbejder, og desuden sikre at vedligeholdelses­stan­dar­d­en i begge for­eninger kommer på samme niveau.

Mere konkret arbejdes der på at etablere en ny petanquebane, som medlemmerne i begge for­enin­ger kan have glæde af, idet der samtidig bliver plads til den nødvendige udvidelse af parke­rings­området i vores forening.

Robert Melander og H. C. Rasmussen har samarbejdet tæt med bestyrelsen i A/B Havnehaven I om dette, og samarbejdet er forløbet rigtig godt.

1. **STATUS PÅ SALG AF STATIONSVEJ 81, 1. SAL, LEJLIGHED 3**

Som det tidligere er besluttet, er foreningens lejlighed blevet solgt pr. 1. april 2023.

Bestyrelsen vil i den anledning genre byde velkommen til Birgit og Uffe Christensen, som har købt lejligheden og lejet den ud til deres søn, Nicolaj Christensen.

Vi håber, at I vil føle jer hjemme her i Havnehaven II og gå ind i fællesskabet for at gøre vores andelsbolig­forening til et endnu bedre sted at være i.

1. **VINTER VEDLIGEHOLDELSE HAVNEHAVEN 1 OG 2**

Der har været stor utilfredshed med kvaliteten af vinterbekæmpelsen fra firmaet Snevagtens side i denne vinter. Bestyrelsen og administrator har også konstateret fejl om tidsforbrug i enkelte frem­sendte fakturaer. Bestyrelsen har derfor kontaktet OP Ejendomsservice, som har udført opgaven tilfredsstillende i A/B Havnehaven I, og har fået tilbud på opgaven i begge for­eninger. Når tilbuddet har været drøftet i begge bestyrelser, forventes det, at tilbuddet accepteres.

Bestyrelsen i Havnehaven II går ind for denne ordning.

1. **ROBERT MELANDER, *FORMAND FOR BESTYRELSEN*.**
2. **STATUS EFTER DIALOGMØDET**

Da færre og færre er begyndt at deltage i dialogmøderne overvejer bestyrelsen, at der kun indkaldes til dialogmøde, når der føles behov for det.

1. **TRÆER DER BRYDER REGLER SAMT AFFALD FORAN HOVEDDØR**

Træer i andelsboligforeningen må ifølge foreningens husorden max. være i højde til etage­ad­skil­lelsen. Dette gælder hele året!

Der må ikke stilles affald foran ens hoveddør.

1. **UDEBELYSNING NYE BELYSNINGS ENHED I PARKLAMPER**

De 10 parklamper, der er i vores andelsboligforening, omdannet til at kunne anvende LED-pærer, hvilket på længere sigt vil betyde stor besparelse.

1. **SOLCELLER**

Projektet er sat i gang.

1. **FLYTNING AF POSTKASSER**

På grund af den nye affaldssorteringsordning, hvor foreningen får flere affaldscontainere, må nogle blokkes postkasser flyttes. Der vil komme nærmere meddelelse om dette, når det skal ske.

1. **INDKØB AF PRINTER**

Der indkøbes en ny printer til bestyrelsen.

1. **H.C. RASMUSSEN, *NÆSTFORMAND OG* *OVERORDNET VEDLIGEHOLDELSESANSVARLIG.***
2. **TILBUD PÅ PETANQUEBANE**

Der er indhentet tre tilbud. Bestyrelsen i Havnehaven II går ind for, at der drøftes videre med Havnehaven I om en fælles bane.

1. **TILBUD PÅ GÆSTEPARKERINGSPLADSEN MELLEM BLOK G OG BLOK I**

Der er indhentet tre tilbud, hvor bestyrelsen vil arbejde videre med det ene.

1. **TILBUD PÅ TAG TIL SKURE OG ELEVATORER**

Der er indhentet tilbud, og der arbejdes videre med sagen.

1. **SPRØJTNING FOR ALGER**

Så snart vejret er til det, vil der blive sprøjtet for alger.

1. **ÆNDRING OG AFMÆRKNING AF PARKERINGSPLADSER**

Der vil snart blive sat nye P-plads skilte op. Inden da kommer der information ud om det.

1. **REGNVANDSTØNDEN**

Regnvandstønden bliver tilsluttet den 1. april.

Dette vand må KUN benyttes til vanding af fælle­s­are­aler.

1. **OLE PETERSEN, *REFERENT*.**
2. **FÆLLESAKTIVITETER I HAVNEHAVEN II. NY FOLDER**

Vedtaget, og vil blive delt ud.

1. **RANDI, *AFFALD, DIALOGMØDE* *OG REFERENT***
2. **STORSKRALD**

Det ser ud til, at storskraldsordningen nu fungerer.

1. **VASK AF AFFALDSCONTAINERE**

Bestyrelsen arbejder på det. Der kommer information senere.

1. **SOMMERFEST**

Der afholdes sommerfest lørdag den 24. juni kl. 17,00 ved anlægget ved blok K.

Tilmelding bliver delt ud senere. Bestyrelsen håber, at rigtigt mange kan deltage.

**ALLE BEBOERE ØNSKES EN RIGTIG GLÆDELIG PÅSKE!**

**Med venlig hilsen**

**Bestyrelsen.**



Vordingborg, den 30. marts 2023.

Ole Petersen, ref.